پازوالان چې په ټولګړي ډول د مسؤل په نامه سره هم يادېږي د پازوال جمع حالت دی. دا د ويکيپېډيا هغه کارکوونکي دي چې د ځينو تخنيکي اوزارونو د آسانتياؤ واک ورکړ شوی او د ويکيپېډيا په سمبالښت کې خپله څرګنده ونډه لري. د ساري په توګه پازوالان کولای شي چې يو مخ د پرله پسې سمولو پر وړاندې د نورو کارکوونکو نه وژغوري، دوي د ويکيپېډيا د يوه مخ د ړنګولو واک تر څنګ يو کارکوونکي باندې د سمولو او ايډټ کولو بنديز لګولی او يا هم بنديز ليرې کولی شي. (د پازوالانو د کړنو د يو بشپړ لړليک لپاره، ويکيپېډيا:پازوالان/اوزارونه وګورۍ)